				|

		52013PC0502

			Pasiūlymas TARYBOS REGLAMENTAS kuriuo nustatomi kriterijai, pagal kuriuos nustatoma, kada rūšiuotoji makulatūra nebelaikoma atliekomis pagal Direktyvos 2008/98/EB dėl atliekų 6 straipsnio 1 dalį /* COM/2013/0502 final - 2013/0235 (NLE) */

			   	AIŠKINAMASIS MEMORANDUMAS
Pagal Direktyvos 2008/98/EB dėl
atliekų 6 straipsnio 1 dalį tam tikros konkrečios atliekos
nebelaikomos atliekomis, kai su jomis atliekama naudojimo operacija, ir jos
atitinka konkrečius kriterijus, kurie turi būti parengti laikantis
tam tikrų šia nuostata nustatytų teisinių sąlygų.
Pagal šios direktyvos 6 straipsnio 2 dalį tokius konkrečioms
medžiagoms taikomus kriterijus turėtų nustatyti Komisija, ir jie
turėtų būti patvirtinti pagal direktyvos 39 straipsnio 2 dalyje
nurodytą reguliavimo procedūrą su tikrinimu.
Tuo remdamasi Komisija pateikė reglamento
projektą pagal direktyvos 39 straipsnį įsteigtam komitetui
balsuoti. 2012 m. liepos 9 d. posėdyje Komitetas palankios
nuomonės dėl direktyvos projekto nepareiškė. Kai kurios valstybės
narės išreiškė susirūpinimą dėl daugiasluoksnės
medžiagos įtraukimo pagal Komisijos reglamentą: kadangi šioje
medžiagoje yra iki 25 % nepopierinės medžiagos, netinkamai tvarkoma
ji galėtų kelti pavojų aplinkai. Komisija į tai
atsižvelgė; tačiau Komisija pozicijos nekeičia ir Tarybai teikia
tokį patį teisės akto pasiūlymą, nes tai daliai,
kurią sudaro nepopierinė medžiaga, pagal 3 straipsnio 5 dalį ir
I priedo 3 skirsnį atitinkamai taikomas naudojimo įpareigojimas ir
atsekamumo sistema.
Todėl Sprendimo 1999/468/EB 5 straipsnio
a punkte nustatyta tvarka Tarybos reglamento pasiūlymas pateikiamas
Tarybai ir perduodamas Europos Parlamentui.
2013/0235 (NLE)
Pasiūlymas
TARYBOS REGLAMENTAS
kuriuo nustatomi kriterijai, pagal kuriuos
nustatoma, kada rūšiuotoji makulatūra nebelaikoma atliekomis pagal
Direktyvos 2008/98/EB dėl atliekų 6 straipsnio 1 dalį
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2008 m.
lapkričio 19 d. Europos Parlamento ir Tarybos direktyvą 2008/98/EB
dėl atliekų ir panaikinančią kai kurias direktyvas[1], ypač į jos 6
straipsnio 2 dalį,
atsižvelgdama į Europos Komisijos
pasiūlymą,
kadangi:
(1)       įvertinus keletą
atliekų srautų paaiškėjo, kad popieriaus perdirbimo rinkoms
būtų naudinga, jei būtų sukurti konkretūs kriterijai,
pagal kuriuos būtų nustatoma, kada iš atliekų gautas popierius
nebelaikomas atliekomis. Šiais kriterijais turėtų būti
užtikrinama aukšto lygio aplinkos apsauga. Jie neturėtų daryti poveikio
trečiųjų valstybių taikomai rūšiuotosios
makulatūros kaip atliekų klasifikacijai;
(2)       iš Europos Komisijos
Jungtinio tyrimų centro ataskaitų matyti, kad yra rūšiuotosios
makulatūros rinka ir poreikis ją naudoti popieriaus gamyklose kaip
pramonės žaliavą. Todėl rūšiuotoji makulatūra turėtų
būti pakankamai gryna ir atitikti atitinkamus popieriaus gamybos
pramonės nustatytus standartus arba specifikacijas;
(3)       kriterijais, pagal kuriuos
nustatoma, kada rūšiuotoji makulatūra nebelaikoma atliekomis,
turėtų būti užtikrinama, kad vykdant rūšiavimo operaciją
gautas popierius atitiktų popieriaus gamybos pramonės techninius
reikalavimus, galiojančius teisės aktus ir produktams taikomus
standartus, taip pat užtikrinama, kad jis nekeltų neigiamo poveikio
aplinkai arba žmonių sveikatai. Iš Europos Komisijos Jungtinio tyrimų
centro ataskaitų matyti, kad siūlomais kriterijais dėl
atliekų, rūšiavimo operacijoje naudotų kaip žaliavos, dėl
apdorojimo procesų ir metodų, taip pat dėl popieriaus, gauto
vykdant rūšiavimo operaciją, siekiama tų tikslų, nes juos
taikant turėtų būti pagamintas pavojingų savybių
neturintis popierius, kurio sudėtyje yra pakankamai mažai
nepopierinių sudedamųjų dalių;
(4)       siekiant užtikrinti, kad
būtų laikomasi kriterijų, tikslinga numatyti, kad būtų
skelbiama informacija apie rūšiuotąją makulatūrą, kuri
nebelaikoma atliekomis, ir kad būtų įgyvendinta valdymo sistema;
(5)       kad veiklos vykdytojai
galėtų prisitaikyti prie kriterijų, kuriais nustatoma, kada
rūšiuotoji makulatūra nebelaikoma atliekomis, tikslinga numatyti, kad
turi praeiti priimtinas laikotarpis, kol šis reglamentas bus pradėtas
taikyti;
(6)       turėtų būti
nustatyti konkretūs kriterijai, kada iš įvairių medžiagų
pagamintas popierius, kurio sudėtyje yra didelis kiekis nepopierinės
medžiagos, nebelaikomas atliekomis, siekiant užtikrinti veiksmingą
popieriaus perdirbimą ir nepopierinių medžiagų
rūšiavimą;
(7)       Direktyvos 2008/98/EB 39
straipsniu įsteigtas komitetas nuomonės apie šiame reglamente
numatytas priemones nepateikė, todėl Komisija pateikė Tarybai su
minėtomis priemonėmis susijusį pasiūlymą ir
perdavė jį Europos Parlamentui,
PRIĖMĖ ŠĮ
REGLAMENTĄ:
1 straipsnis
Dalykas
Šiuo reglamentu nustatomi kriterijai, pagal
kuriuos nustatoma, kada rūšiuotoji makulatūra, naudojama kaip
popieriui gaminti skirtas popieriaus pluoštas, nebelaikoma atliekomis.
2 straipsnis
Sąvokų
apibrėžtys
Šiame
reglamente vartojamų terminų apibrėžtys nustatytos Direktyvoje
2008/98/EB.
Kitų vartojamų terminų
apibrėžtys:
1.           rūšiuotoji
makulatūra – popierius ir kartonas, gautas rūšiuojant atliekas;
2.           iš įvairių medžiagų
sudaryta rūšiuotoji makulatūra – rūšiuotoji makulatūra,
pvz., naudotos kartoninės gėrimų pakuotės ir kelių
sluoksnių dengtos pakuotės, kurios (išdžiovintos oro
temperatūroje) daugiau nei 5 % svorio sudaro nepopierinės
medžiagos, kurių negalima atskirti sausojo rūšiavimo metodais;
3.           turėtojas – fizinis arba
juridinis asmuo, kuris turi rūšiuotosios makulatūros;
4.           gamintojas – turėtojas,
kuris kitam turėtojui pirmą kartą perduoda atliekomis
nebelaikomą rūšiuotąją makulatūrą;
5.           importuotojas –
Sąjungoje įsisteigęs fizinis arba juridinis asmuo, kuris
atliekomis nebelaikomą rūšiuotąją makulatūrą
įveža į Sąjungos muitų teritoriją;
6.           kvalifikuoti darbuotojai –
darbuotojai, kurie yra kompetentingi stebėti ir vertinti rūšiuotosios
makulatūros savybes, nes turi patirties arba yra apmokyti;
7.           apžiūra – visų
rūšiuotosios makulatūros siuntos dalių tikrinimas remiantis
pojūčiais arba naudojant nespecializuotą įrangą;
8.           siunta – rūšiuotosios
makulatūros partija, pristatoma iš gamintojo kitam turėtojui vienu ar
keliais transporto vienetais, pavyzdžiui, konteineriais.
3 straipsnis
Rūšiuotajai
makulatūrai taikomi kriterijai
Rūšiuotoji makulatūra nebelaikoma
atliekomis, jei ją perduodant iš gamintojo kitam turėtojui
įvykdomos visos šios sąlygos:
1.           popierius, gautas atliekant
rūšiavimo operaciją, atitinka I priedo 1 skirsnyje nustatytus
kriterijus;
2.           atliekos, naudojimo
operacijose naudotos kaip žaliavos, atitinka I priedo 2 skirsnyje nustatytus
kriterijus;
3.           atliekos, rūšiavimo
operacijoje naudotos kaip žaliavos, apdorotos pagal I priedo 3 skirsnyje
nustatytus kriterijus;
4.           gamintojas arba importuotojas
atitinka 4 ir 5 straipsniuose nustatytus reikalavimus;
5.           rūšiuotoji
makulatūra naudojama kaip popieriui gaminti skirtas popieriaus pluoštas.
Be to, iš įvairių medžiagų pagaminto popieriaus siuntose
esančios nepopierinės medžiagos yra skirtos rūšiuoti.
4 straipsnis
Atitikties
pareiškimas
1.           Gamintojas arba importuotojas
išduoda kiekvienos rūšiuotosios makulatūros siuntos atitikties
pareiškimą pagal II priede nustatytą modelį.
2.           Gamintojas arba importuotojas
atitikties pareiškimą perduoda būsimam rūšiuotosios
makulatūros siuntos turėtojui. Gamintojas arba importuotojas saugo
atitikties pareiškimo kopiją ne trumpiau kaip vienerius metus po jos
išdavimo dienos ir pateikia ją kompetentingoms institucijoms, joms to
paprašius.
3.           Atitikties pareiškimas gali
būti pateikiamas elektronine forma.
5 straipsnis
Valdymo
sistema
1.           Gamintojas įgyvendina
valdymo sistemą, tinkamą įrodyti atitiktį 3 straipsnyje
nurodytiems kriterijams.
2.           Valdymo sistemą sudaro
dokumentais pagrįstų procedūrų, susijusių su kiekvienu
iš šių aspektų, rinkinys:
(a)
rūšiuotosios makulatūros, gautos atlikus
rūšiavimo operaciją, kokybės stebėsena (įskaitant
mėginių ėmimą ir analizę), kaip nustatyta I priedo 1
skirsnyje;
(b)
atliekų, rūšiavimo operacijoje
naudotų kaip žaliavos, priėmimo kontrolė, kaip nustatyta I
priedo 2 skirsnyje;
(c)
I priedo 3 skirsnyje apibūdintų
apdorojimo procesų ir metodų stebėsena;
(d)
iš įvairių medžiagų pagaminto
popieriaus nepopierinių sudedamųjų dalių rūšiavimo
operacijos stebėsena, kaip nustatyta I priedo 3 skirsnyje, jei taikytina;
(e)
pirkėjų atsiliepimai apie
rūšiuotosios makulatūros kokybę;
(f)
pagal a–d punktus vykdytos stebėsenos
rezultatų įrašų saugojimas;
(g)
valdymo sistemos peržiūra ir tobulinimas;
(h)
darbuotojų mokymas.
3.           Valdymo sistemoje taip pat
numatomi konkretūs kiekvieno kriterijaus stebėsenos reikalavimai,
nustatyti I priede. Visų pirma, kalbant apie iš įvairių
medžiagų pagamintą popierių, gamintojas ne mažiau kaip trejus
metus saugo būsimų turėtojų identifikavimo duomenų
įrašus, kol bus išrūšiuotos visos iš įvairių medžiagų
pagaminto popieriaus sudėtyje esančios medžiagos, ir įrašus apie
perduotus kiekius, ir šią informaciją pateikia kompetentingoms
institucijoms, joms to paprašius.
4.           Europos Parlamento ir Tarybos
reglamente (EB) Nr. 765/2008[2]
apibrėžta atitikties vertinimo įstaiga, gavusi akreditaciją
pagal tą reglamentą, arba Europos Parlamento ir Tarybos reglamento
(EB) Nr. 1221/2009[3]
2 straipsnio 20 dalies b punkte apibrėžtas aplinkosaugos vertintojas,
gavęs akreditaciją arba leidimą pagal tą reglamentą,
įvertina, ar valdymo sistema atitinka šio straipsnio reikalavimus.
Vertinimas atliekamas kas trejus metus. Turinčiais pakankamai
konkrečios patirties, kad galėtų atlikti šiame reglamente
minimą vertinimą, laikomi tik tie vertintojai, kurių
akreditacijos arba leidimo taikymo sritys pagal Europos Parlamento ir Tarybos
reglamente (EB) Nr. 1893/2006[4]
nurodytus NACE kodus, yra tokios:
* NACE kodas 38 (Atliekų rinkimas, tvarkymas
ir šalinimas; medžiagų panaudojimas); arba
* NACE kodas 17 (Popieriaus ir popieriaus
gaminių gamyba).
5.           Importuotojas reikalauja, kad
jo tiekėjai įgyvendintų valdymo sistemą, kuri atitinka šio
straipsnio 1, 2 ir 3 dalyse nustatytus reikalavimus ir kurią patikrino
nepriklausomas išorės vertintojas.
Tiekėjo valdymo sistemą tvirtina
atitikties vertinimo įstaiga, kurią akreditavo akreditavimo
įstaiga, Reglamento (EB) Nr. 765/2008 14 straipsnyje pripažintos
įstaigos per tarpusavio vertinimą įvertinta kaip tinkama šiai
veiklai; arba ją atitinkamai tvirtina aplinkosaugos vertintojas, kurį
pagal Reglamentą (EB) Nr. 1221/2009 akreditavo arba kuriam
suteikė leidimą akreditavimo arba licencijavimo įstaiga, kuri
taip pat vertinama tarpusavio vertinime pagal minėto reglamento 31
straipsnį.
Trečiosiose šalyse veiklą norintys
vykdyti vertintojai turi gauti konkrečią akreditaciją arba
leidimą pagal Reglamente (EB) Nr. 765/2008 arba Reglamente (EB)
Nr. 1221/2009 kartu su Komisijos sprendimu 2011/832/ES[5] išdėstytas nuostatas.
6.           Kompetentingoms institucijoms
paprašius, gamintojas leidžia susipažinti su valdymo sistema.
6 straipsnis
Įsigaliojimas
Šis reglamentas įsigalioja
dvidešimtą dieną po jo paskelbimo Europos Sąjungos oficialiajame
leidinyje.
Jis taikomas nuo 2014 m. sausio 1 d.
Šis reglamentas pagal Sutartis
privalomas visas ir tiesiogiai taikomas valstybėse narėse.
Priimta Briuselyje
                                                                       Tarybos
vardu
                                                                       Pirmininkas
I PRIEDAS
Rūšiuotajai makulatūrai taikomi kriterijai
 Kriterijai || Savikontrolės reikalavimai
 1 skirsnis. Popieriaus, gauto atliekant rūšiavimo operaciją, kokybė
 1.1         Popierius, gautas atliekant rūšiavimo operaciją, klasifikuojamas pagal Europos standartą EN 643. || Kiekvieną siuntą klasifikuoja kvalifikuoti darbuotojai.
 1.2         Nepopierinė sudedamoji dalis sudaro 1,5 % ar mažiau oro temperatūroje išdžiovinto popieriaus svorio. Nepopierinė sudedamoji dalis – bet kokia medžiaga, išskyrus popierių, kurios yra rūšiuotosios makulatūros sudėtyje ir kuri gali būti atskirta sausojo rūšiavimo metodais. Nepopierinių sudedamųjų dalių pavyzdžiai: metalai, plastikai, stiklas, tekstilės gaminiai, gruntas, smėlis, pelenai, dulkės, vaškas, bitumas, keramikos dirbiniai, guma, audiniai, mediena ir sintetinės organinės medžiagos. Popieriaus pluoštą rišantys mineraliniai užpildai, tokie kaip molis, kalcio karbonatas ir krakmolas, laikomi popieriaus dalimi ir nepriskiriami nepopierinėms sudedamosiomis dalimis. Visas iš įvairių medžiagų pagamintas popierius, kurio (išdžiovinto oro temperatūroje) daugiau kaip 30 % svorio sudaro nepopierinės medžiagos, laikomas nepopierine sudedamąja dalimi.   || Kiekvieną siuntą apžiūri kvalifikuoti darbuotojai. Tinkamais laiko tarpais ir peržiūrint iš naujo, jei atliekama reikšmingų darbo procesų pakeitimų, atliekama gravimetrinė tipinių kiekvienos klasės rūšiuotosios makulatūros mėginių analizė, siekiant nustatyti nepopierinių sudedamųjų dalių kiekį. Nepopierinės sudedamosios dalys analizuojamos sveriant medžiagas, kurios prieš tai mechaniniu arba rankiniu būdu (kaip tinkama) atskiriamos jas atidžiai apžiūrint. Tinkamas stebėsenos imant mėginius dažnumas nustatomas atsižvelgiant į šiuos veiksnius: numatomą kintamumo modelį (pavyzdžiui, remiantis istoriniais rezultatais); būdingą riziką, kad atliekų, rūšiavimo ir tolesnio apdorojimo operacijose naudotų kaip žaliava, kokybė gali kisti, pvz. didesnis vidutinis plastiko arba stiklo kiekis rūšiuotame popieriuje, gautame iš įvairių medžiagų atliekų surinkimo sistemų; stebėsenos metodui būdingą tikslumą; ir ar nepopierinių sudedamųjų dalių kiekis artimas didžiausiai 1,5 % ribai, skaičiuojant pagal oro temperatūroje išdžiovinto popieriaus svorį. Procesas, pagal kurį nustatomas stebėsenos dažnumas, turėtų būti pagrįstas dokumentais, būti valdymo sistemos dalis ir jį turėtų būti galima tirti atliekant auditą.
 1.3         Rūšiuotoji makulatūra, įskaitant jos sudedamąsias dalis, ypač spaustuvinius dažus ir dažomąsias medžiagas, neturi jokių Direktyvos 2008/98/EB III priede išvardytų pavojingų savybių. Rūšiuotoji makulatūra atitinka Komisijos sprendime 2000/532/EB[6] nustatytas koncentracijos ribas ir neviršija Europos Parlamento ir Tarybos reglamento (EB) Nr. 850/2004/EB[7] IV priede nustatytų koncentracijos ribų.   || Kiekvienos siuntos apžiūrą atlieka kvalifikuoti darbuotojai. Jeigu per apžiūrą nustatyti bet kokie požymiai, rodantys, kad siunta gali turėti pavojingų savybių, imamasi tinkamų tolesnių stebėsenos priemonių, tokių kaip mėginių ėmimas ir jų tyrimas. Darbuotojai apmokomi apie galimai pavojingas savybes, susijusias su rūšiuotąja makulatūra, ir apie medžiagų sudedamąsias dalis arba savybes, kurios padeda atpažinti pavojingas savybes. Pavojingų medžiagų atpažinimo procedūra pagrįsta dokumentais pagal valdymo sistemą.
 1.4         Rūšiuotoji makulatūra neturi būti sutepta įsigėrusiais tepalais, tirpikliais, dažais, vandeningais ir (arba) riebiais maisto produktais, kurie pastebimi popierių apžiūrint.   || Kiekvienos siuntos apžiūrą atlieka kvalifikuoti darbuotojai. Jeigu apžiūros metu pastebimi įsigėrusio skysčio, išskyrus vandenį, požymiai, dėl kurių gali atsirasti pelėsių ar kvapų, ir šie požymiai nėra nereikšmingi, ši siunta laikoma atliekomis. Darbuotojai apmokomi apie galimus įvairių rūšių teršalus, susijusius su rūšiuotąja makulatūra, ir apie medžiagų sudedamąsias dalis arba savybes, kurios padeda atpažinti teršalus. Teršalų atpažinimo procedūra pagrįsta dokumentais pagal valdymo sistemą.
 2 skirsnis. Atliekos, rūšiavimo operacijoje panaudotos kaip žaliavos
 2.1         Kaip žaliavos nenaudojamos pavojingos atliekos, biologinės atliekos, įvairios komunalinės atliekos, sveikatos priežiūros įstaigų atliekos, ir naudoti asmens higienos produktai.   || Visų gautų popieriaus atliekų apžiūrą ir lydimųjų dokumentų priėmimo kontrolę atlieka kvalifikuoti darbuotojai, išmokyti atpažinti popieriaus žaliavą, kuri neatitinka šiame skirsnyje nustatytų kriterijų.
 3 skirsnis. Apdorojimo procesai ir metodai
 3.1       Popieriaus atliekos atskiriamos jų kilmės vietoje arba surinkimo metu arba atliekų žaliavos apdorojamos taip, kad popierius būtų atskirtas nuo nepopierinių sudedamųjų dalių. Šių operacijų metu gautas popierius laikomas atskirai nuo bet kokių kitų atliekų. 3.2       Užbaigiami visi apdorojimo etapai, reikalingi norint paruošti popierių kaip tiesioginę žaliavą plaušienai, naudojamai popieriaus produktų gamyboje, gaminti, t. y. rūšiavimas, atskyrimas, valymas arba klasifikavimas, išskyrus stambių gniužulų ardymą. 3.3       Nepopierinėms medžiagoms, esančioms siuntose, kurių (išdžiovintų oro temperatūroje) daugiau nei 1,5 % svorio sudaro iš įvairių medžiagų pagamintas popierius, taikomas atskiras apdorojimo procesas. Iš įvairių medžiagų pagamintą popierių sudarančios skirtingos medžiagos veiksmingai atskiriamos viena nuo kitos. Popieriaus pluoštas, atskirtas nuo popieriaus, pagaminto iš kelių medžiagų, naudojamas popieriui gaminti. Nepopierinės medžiagos, atskirtos nuo iš įvairių medžiagų pagaminto popieriaus, rūšiuojamos. ||               Iš įvairių medžiagų pagaminto popieriaus siuntų atveju gamintojas ir (arba) importuotojas identifikuoja būsimus siuntų turėtojus ir perduotus kiekius, kol bus išrūšiuotos visos iš įvairių medžiagų pagaminto popieriaus sudėtyje esančios medžiagos. Šis identifikavimas gali būti atliekamas taikant atsekamumo sistemą.
II
priedas
4
straipsnio 1 dalyje nurodytas atitikties atliekų nebelaikymo atliekomis
kriterijams pareiškimas
 1. || Rūšiuotosios makulatūros gamintojas ir (arba) importuotojas: Pavadinimas: Adresas: Asmenys ryšiams: Telefonas Faksas E. paštas:
 2. || popieriaus atliekų rūšis pagal EN-643 standartą: nepopierinių sudedamųjų dalių kiekis (oro temperatūroje išdžiovinto popieriaus svorio procentiniais punktais): medžiagos kilmė (pažymėkite atitinkamą punktą). c. 1) iš įvairių medžiagų, kai renkama nerūšiuojant; c. 2) iš vienos medžiagos, kai renkama rūšiuojant.
 3. || Siunta atitinka standarto EN-643 specifikacijas.
 4. || Siuntos kiekis kilogramais.
 5. || Ši siunta atitinka reglamento 3 straipsnio 1–3 dalyse nurodytus kriterijus.
 6. || Rūšiuotosios makulatūros gamintojas taiko valdymo sistemą, atitinkančią Reglamento Nr. … [bus nurodytas priėmus reglamentą] reikalavimus, kurią patikrino akredituotoji atitikties vertinimo įstaiga arba aplinkosaugos vertintojas arba, jeigu atliekomis nebelaikomas popierius įvežamas į Sąjungos muitų teritoriją, – nepriklausomas išorės vertintojas.
 7. || Šioje siuntoje esanti medžiaga naudojama tik kaip popieriui gaminti skirtas popieriaus pluoštas ir, jei taikytina, gali būti rūšiuojama siekiant atrinkti nepopierines medžiagas, esančias iš įvairių medžiagų pagaminto popieriaus sudėtyje.
 8.     || Rūšiuotosios makulatūros gamintojo ir (arba) importuotojo deklaracija: Tvirtinu, kad, mano žiniomis, pirmiau pateikta informacija yra išsami ir tiksli. Pavadinimas: Data Parašas:
[1]               OL L 312, 2008 11 22, p. 3.
[2]               OL L 218, 2008 8 13, p. 30
[3]               OL L 342, 2009 12 22, p. 1
[4]               OL L 393, 2006 12 30, p. 1
[5]               OL L 330, 2011 12 14, p. 25
[6]               OL L 226, 2000 9 6, p. 3.
[7]               OL L 229, 2004 4 30, p. 1.


title: Pasiūlymas Tarybos reglamentas iš dalies keičiantis Reglamentą (EB) Nr. 658/2002, įvedantį galutinį antidempingo muito mokestį Rusijos kilmės amonio nitrato importui, ir Reglamentą (EB) 132/2001, įvedantį galutinius antidempingo muitus, taikomus amonio nitrato, kurio kilmės šalis inter alia yra Ukraina, importui po dalinės tarpinės peržiūros pagal Tarybos reglamento (EB) Nr. 384/96 11 straipsnio 3 dalį

text:
               LT

                        EUROPOS BENDRIJŲ KOMISIJA

               Briuselis, 23.5.2005

               KOM(2005) 205 galutinis

               Pasiūlymas

               TARYBOS REGLAMENTAS

               iš dalies keičiantis Reglamentą (EB) Nr. 658/2002, įvedantį galutinį antidempingo muito mokestį Rusijos kilmės amonio nitrato importui, ir Reglamentą (EB) 132/2001, įvedantį galutinius antidempingo muitus, taikomus amonio nitrato, kurio kilmės šalis inter alia yra Ukraina, importui po dalinės tarpinės peržiūros pagal Tarybos reglamento (EB) Nr. 384/96 11 straipsnio 3 dalį

               (pateikta Komisijos)

               AIŠKINAMASIS MEMORANDUMAS

                        1)Pasiūlymo kontekstas

                        ·Pasiūlymo pagrindimas ir tikslai

                        Šis pasiūlymas susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004, (toliau – pagrindinis reglamentas) taikymu procedūroje, susijusioje su amonio nitrato, kurio kilmės šalys Rusija ir Ukraina, importu.

                        ·Bendrosios aplinkybės

                        Šis pasiūlymas parengtas atsižvelgiant į pagrindinio reglamento įgyvendinimą ir yra tyrimo, atlikto pagal pagrindiniame reglamente nustatytus esminius ir procedūrinius reikalavimus, išdava.

                        ·Pasiūlymo srityje galiojančios nuostatos

                        Pasiūlymo srityje galiojančių nuostatų nėra.

                        ·Derinimasis su kitomis Sąjungos politikos kryptimis ir tikslais

                        Netaikoma.

                        2)Konsultavimasis su suinteresuotosiomis šalimis ir poveikio vertinimas

                        ·Konsultacijos su suinteresuotosiomis šalimis

                        Atliekant tyrimą su šia procedūra susijusios suinteresuotosios šalys, remdamosi pagrindiniame reglamente numatytomis nuostatomis, turėjo galimybę ginti savo interesus.

                        ·Žinių kaupimas ir pritaikymas

                        Išorės ekspertų pagalba buvo nereikalinga.

                        ·Poveikio vertinimas

                        Šis pasiūlymas yra pagrindinio reglamento įgyvendinimo išdava.

                        Pagrindiniame reglamente bendras poveikio vertinimas nenumatytas, bet jame yra pateiktas išsamus būtinų įvertinti sąlygų sąrašas.

                        3)Teisiniai pasiūlymo aspektai

                        ·Siūlomų veiksmų santrauka

                        2004 m. liepos 2 d. Komisija inicijavo dalinės tarpinės peržiūros tyrimą, susijusį su amonio nitrato, kurio kilmės šalys Rusija ir Ukraina, importu. Šios peržiūros tikslas – išnagrinėti, ar vis dar įmanoma galiojančiomis priemonėmis užkirsti kelią žalą darančiam dempingui, susijusiam su naujų prekių rūšių, kurių fizinės savybės ir galutinis panaudojimas, kaip tvirtinama, sutampa su amonio nitrato fizinėmis savybėmis ir galutiniu panaudojimu, importu.

                        Išnagrinėjus įvairių suinteresuotųjų šalių pateiktą informaciją ir peržiūrėjus turimus statistinius duomenis, buvo padaryta išvada, kad naujų prekių rūšių sudėtyje, be amonio nitrato, yra ir kitų medžiagų, tačiau jos neturi poveikio šiose prekėse esančio amonio nitrato savybėms ir galutiniam panaudojimui. Todėl buvo nuspręsta, kad antidempingo priemones naujoms prekių rūšims reikėtų taikyti atsižvelgiant į jose esančio amonio nitrato kiekį.

                        Dėl šios peržiūros buvo konsultuojamasi su valstybėmis narėmis. Dvidešimt valstybių narių šiam pasiūlymui pritarė, o trys valstybės narės jam paprieštaravo. Dvi valstybės narės susilaikė.

                        Todėl Tarybai siūloma priimti pridedamą pasiūlymą dėl reglamento, kuris turėtų būti kuo greičiau paskelbtas Europos Sąjungos oficialiajame leidinyje.

                        ·Teisinis pagrindas

                        1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2004 m. kovo 8 d. Tarybos reglamentu (EB) Nr. 461/2004.

                        ·Subsidiarumo principas

                        Pasiūlymas priklauso išimtinei Bendrijos kompetencijai. Todėl subsidiarumo principas netaikomas.

                        ·Proporcingumo principas

                        Pasiūlymas atitinka proporcingumo principą dėl šių priežasčių:

                        - veiksmų pobūdis aprašytas pirmiau minėtame pagrindiniame reglamente; šie veiksmai nesuteikia galimybės taikyti šalies sprendimą.

                        - nereikalaujama pateikti duomenų apie Bendrijai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės ir administracinės naštos mažinimą ir jos derinimą su pasiūlymo tikslu.

                        ·Priemonių pasirinkimas

                        Siūlomos priemonės: reglamentas.

                        Kitos priemonės būtų neadekvačios, nes pagrindiniame reglamente alternatyvios priemonės nenumatytos.

                        4)Poveikis biudžetui

                        Pasiūlymas neturi poveikio Bendrijos biudžetui.

               Pasiūlymas

               TARYBOS REGLAMENTAS

               iš dalies keičiantis Reglamentą (EB) Nr. 658/2002, įvedantį galutinį antidempingo muito mokestį Rusijos kilmės amonio nitrato importui, ir Reglamentą (EB) 132/2001, įvedantį galutinius antidempingo muitus, taikomus amonio nitrato, kurio kilmės šalis inter alia yra Ukraina, importui po dalinės tarpinės peržiūros pagal Tarybos reglamento (EB) Nr. 384/96 11 straipsnio 3 dalį

               EUROPOS SĄJUNGOS TARYBA,

               atsižvelgdama į Europos bendrijos steigimo sutartį,

               atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių
                  1
                (toliau – pagrindinis reglamentas), ypač į jo 11 straipsnio 3 dalį,

               atsižvelgdama į Komisijos pasiūlymą, pateiktą pasikonsultavus su Patariamuoju komitetu,

               kadangi:

               A.
                     PROCEDŪRA:

               1.Galiojančios priemonės

               (1)Reglamentu (EB) Nr. 2022/95
                  2
                Taryba įvedė galutinį antidempingo muitą amonio nitrato, kurio kilmės šalis yra Rusija, importui. Atlikus tolesnį tyrimą, kurio metu buvo nustatyta, kad šis muitas yra absorbuotas, Reglamentu (EB) Nr. 663/98
                  3
                buvo iš dalies pakeistos priemonės. Atsižvelgusi į prašymą pagal pagrindinio reglamento 11 straipsnio 2 ir 3 dalis atlikti priemonių galiojimo termino pabaigos ir tarpinę peržiūrą, Taryba Reglamentu (EB) Nr. 658/2002
                  4
                įvedė 47,07 EUR už toną galutinį antidempingo muito mokestį amonio nitrato, kurio kilmės šalis yra Rusija ir kuris klasifikuojamas KN kodais 3102 30 90 ir 3102 40 90, importui.

               (2)Taryba Reglamentu (EB) 132/2001
                  5
                įvedė 33,25 EUR už toną galutinį antidempingo muito mokestį amonio nitrato, klasifikuojamo KN kodais 3102 30 90 ir 3102 40 90, kurio kilmės šalis, inter alia, yra Ukraina, importui.

               (3)Reglamentas (EB) 658/2002 ir Reglamentas (EB) 132/2001 toliau vadinami pirminiais reglamentais, o šiuose reglamentuose įvesti antidempingo muitai – galiojančiomis priemonėmis.

               2.Prašymas atlikti peržiūrą

               (4)2004 m. kovo 15 d. Komisija gavo prašymą pagal pagrindinio reglamento 11 straipsnio 3 dalį išnagrinėti, ar į galiojančių priemonių taikymo sritį būtų galima įtraukti naujas prekių rūšis.

               (5)Prašymą didžiosios amonio nitrato gamintojų dalies Bendrijoje vardu pateikė Europos trąšų gamintojų asociacija (ETGA) .

               (6)Prašymas susijęs su naujomis prekių rūšimis, vadinamomis amonio nitrato trąšomis, kurių sudėtyje esančio azoto (N) kiekis yra didesnis kaip 28 %, bet mažesnis kaip 33 % masės ir kuriose yra įdėta, įmaišyta arba cheminiu būdu gauta ne daugiau kaip 5 % P2O5 ekvivalento (maistinė medžiaga fosforas, P) ir (arba) ne daugiau kaip 5 % K2O ekvivalento (maistinė medžiaga kalis, K). Šios prekės toliau vadinamos „prašyme nurodytomis naujomis prekių rūšimis“.

               (7)Buvo tvirtinama, kad prašyme nurodytų naujų prekių rūšių fizinės ir cheminės savybės iš esmės sutampa su tiriamos prekės fizinėmis ir cheminėmis savybėmis, ir kad naujos prekių rūšys yra parduodamos naudojant tuos pačius prekybos kanalus tiems patiems galutiniams naudotojams tais pačiais tikslais. Be to, prašyme buvo pažymėta, kad naujos prekių rūšys, jas importuojant į Bendriją, klasifikuojamos šiais KN kodais: 3105 10 00, 3105 20 10, 3105 20 90, 3105 51 00, 3105 59 00 ir 3105 90 91.

               3.Inicijavimas

               (8)2004 m. liepos 2 d. Europos Sąjungos oficialiajame leidinyje paskelbtu pranešimu (inicijavimo pranešimas) Komisija pagal pagrindinio reglamento 11 straipsnio 3 dalį pradėjo amonio nitrato, kurio kilmės šalys yra Rusija ir Ukraina, importui taikomų antidempingo priemonių dalinę tarpinę peržiūrą. Tarpinės peržiūros metu buvo apibrėžtos tik tiriamos prekės sąvokos.

               (9)2004 m. rugsėjo 20 d. laiške ETGA pranešė Komisijai, kad vienas tiriamos prekės gamintojas iš Rusijos ką tik pradėjo naujos prašyme nenurodytos prekių rūšies gamybą; šios prekės sudėtyje esančio azoto kiekis yra didesnis kaip 28 %, ir prekėje yra 6 % fosforo. Todėl ETGA paprašė Komisijos apsvarstyti sprendimus, kuriuos būtų galima tinkamai pritaikyti visoms naujoms amonio nitrato prekių rūšims, kurių sudėtyje esančio azoto kiekis yra didesnis kaip 28 % masės. Kadangi inicijavimo pranešime apie „naujas prekių rūšis“ kalbama nepateikiant jokios išsamesnės informacijos apie jų sudėtį, Komisija šį paskutinį prašymą priskyrė inicijavimo pranešimui.

               (10)Kai kurios suinteresuotosios šalys tvirtino, kad Komisija turėtų vietoj ex-officio dalinės peržiūros atlikti išsamią peržiūrą, atsižvelgdama į nuo galiojančių priemonių įvedimo dienos pasikeitusias aplinkybes, įskaitant Rusijai suteiktą rinkos ekonomikos statusą ir dešimties naujų šalių įstojimą į ES. Tačiau nebuvo pateikta pakankamai tikslių ir atitinkamų įrodymų, pagrindžiančių priemonių masto pakeitimo būtinybę. Todėl buvo nuspręsta, kad ex-officio išsami tarpinė peržiūra yra nepagrįsta. Pirma, tai, kad Rusijai buvo suteiktas rinkos ekonomikos statusas, per se nereiškia, kad su dempingu ir žala individualiems gamintojams susijusios aplinkybės automatiškai pasikeitė. Nebuvo pateikta jokių įrodymų, kad būtent Rusijos, o ne kitos analoginės šalies sąnaudų ir kainų pagrindu apskaičiuotas dempingo skirtumas iš esmės skiriasi nuo ankstesnių tyrimų metu gautų rezultatų. Antra, dėl plėtros dempingo ir žalos parametrai, sudarantys galiojančių priemonių pagrindą, automatiškai nepasikeitė, ir jokių tai patvirtinančių svarių įrodymų pateikta nebuvo.

               (11)Be to, kai kurios suinteresuotosios šalys paprašė paaiškinti, kodėl į inicijuotą tyrimą buvo taip pat įtraukta Ukraina, jei prašyme nebuvo pateikta jokia nuoroda į naujas prekių rūšis, kurių kilmės šalis yra Ukraina. Atsižvelgiant į tai, kad tarpinėje peržiūroje buvo paaiškintos tik tiriamos prekės sąvokos, buvo manoma, kad visos išvados šia tema turėtų būti padarytos atsižvelgiant ne į tam tikrai šaliai būdingas aplinkybes, bet turėtų būti susijusios su visu amonio nitrato importu, kuriam taikomos priemonės, nesvarbu, kokios jis bebūtų kilmės.

               (12)Be to, tyrimo metu vienas tiriamos prekės Bendrijos gamintojas tvirtino, kad viena iš naujų prekių rūšių klasifikuojama KN kodu 3105 90 99. Tyrimo metu nustatyta, kad KN kodais 3105 20 90 (nurodytas prašyme) ir 3105 90 99 klasifikuojamos tik tos trąšos, kurių sudėtyje esančio amonio nitrato kiekis sudaro ne daugiau kaip 10 % sausos bevandenės prekės masės. Todėl buvo nuspręsta, kad į šiuos kodus negali būti atsižvelgta, kadangi jais a fortiori neklasifikuojamos trąšos, kurių sudėtyje esančio azoto kiekis normaliomis sąlygomis yra didesnis kaip 28 % masės.

               4.Klausimynai

               (13)Apie šios peržiūros inicijavimą Komisija oficialiai pranešė eksportuojančių valstybių valdžios institucijoms ir visoms žinomoms suinteresuotoms šalims. Klausimynai buvo išsiųsti šešiolikai Rusijos ir vienam Ukrainos gamintojui (eksportuotojui), taip pat Bendrijos importuotojams, naudotojams, gamintojams ir atitinkamoms asociacijoms, nurodytoms prašyme arba žinomoms Komisijai dėl kitų priežasčių. Suinteresuotoms šalims buvo sudaryta galimybė pareikšti savo nuomonę raštu ir būti išklausytoms per inicijavimo pranešime nustatytą laikotarpį.

               (14)Išsamūs atsakymai į klausimyną buvo gauti iš dviejų Rusijos ir vieno Ukrainos eksportuojančio gamintojo bei iš vienuolikos Bendrijos gamintojų. Kai kurie eksportuojantys gamintojai, Bendrijos gamintojai, importuotojai ir atitinkamos asociacijos pareiškė esantys suinteresuotosios šalys ir atsiuntė savo pastabas. Kadangi buvo pateikta visa būtina informacija ir reikalingi duomenys, buvo nuspręsta, kad rengti patikrinimo apsilankymus atsakymus į klausimyną atsiuntusių bendrovių patalpose nėra būtina.

               5.Tyrimo laikotarpis

               (15)Tyrimas tęsėsi nuo 2003 m. liepos 1 d. iki 2004 m. birželio 30 d. Duomenys apie tiriamos prekės ir naujų prekių rūšių pardavimo tendencijas, importą ir pirkimą Bendrijos rinkoje buvo renkami nuo 2000 m. iki tyrimo laikotarpio pabaigos.

               B.
                     TIRIAMA PREKĖ PAGAL PIRMINIUS REGLAMENTUS

               (16)Tiriama prekė yra amonio nitratas, kurio kilmės šalys yra Rusija ir Ukraina, klasifikuojamas šiais KN kodais: 3102 30 90 (kitas nei vandeninio tirpalo pavidalą turintis amonio nitratas) ir 3102 40 90 (amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos ir kurių sudėtyje esančio azoto kiekis didesnis kaip 28 % masės). Amonio nitratas yra kietosios azoto trąšos, paprastai naudojamos žemės ūkyje. Jos gaminamos iš amoniako ir azoto rūgšties, o jų sudėtyje esančio priliuoto arba granuliuoto azoto kiekis yra didesnis kaip 28 % masės.

               (17)Pažymėta, kad tiriamos prekės sudėtyje visada yra stabilizavimui būtinų neorganinių medžiagų, kurios nėra trąšos. Kartais šios prekės sudėtyje gali būti labai mažas kiekis ir antrinių maistinių medžiagų bei (arba) mikroelementų
                  6
               . Neorganinių medžiagų, kurios nėra trąšos, antrinių maistinių medžiagų ir (arba) mikroelementų kiekis tiriamos prekės sudėtyje yra labai nedidelis ir neturi įtakos tiriamą prekę klasifikuojant muitinės nomenklatūroje. Amonio nitratas, kurio sudėtyje yra šių medžiagų ir (arba) maistinių medžiagų (toliau – marginaliosios medžiagos ir (arba) maistinės medžiagos), šiame reglamente vadinamas tiriama preke.

               C.
                     Tyrimo REZULTATAI

               (18)Siekiant nustatyti, ar vis dar įmanoma galiojančiomis priemonėmis užkirsti kelią žalą darančiam dempingui, buvo išnagrinėta: 1) ar prašyme nurodytų naujų prekių rūšių cheminės ir fizinės savybės bei galutinis panaudojimas sutampa su tiriamos prekės minėtomis savybėmis ir galutiniu panaudojimu; 2) ar be prašyme nurodytų naujų prekių rūšių egzistuoja kitos naujos prekių rūšys, kurių cheminės ir fizinės savybės bei galutinis panaudojimas sutampa arba galėtų sutapti su tiriamos prekės minėtomis savybėmis ir galutiniu panaudojimu; 3) ar reikėtų, atsižvelgiant į naujas aplinkybes, remiantis pirmiau nurodytais duomenimis, aiškiau apibrėžti ir apibūdinti tiriamos prekės sąvoką.

               (19)Šiame reglamente vartojamos Reglamente (EB) Nr. 2003/2003
                  7
                (Reglamentas dėl trąšų) pateiktos chemijos ir agronomijos sąvokos: pagrindinės maistinės medžiagos (azotas, fosforas, kalis), antrinės maistinės medžiagos (kalcis, magnis, natris ir siera), mikroelementai (boras, kobaltas, varis, geležis, manganas, molibdenas ir cinkas), didelį azoto kiekį turinčios amonio nitrato trąšos (azoto kiekis didesnis kaip 28 % masės), paprastosios trąšos (sudarytos tik iš vienos pagrindinės maistinės medžiagos), sudėtinės trąšos (sudarytos iš daugiau negu vienos pagrindinės maistinės medžiagos).

               1.Tiriamos prekės ir prašyme nurodytų naujų prekių rūšių cheminės ir fizinės savybės bei jų galutinis panaudojimas

               (20)Tiriama prekė gaminama iš amoniako (NH3) ir azoto rūgšties (HNO3): neutralizuojant amoniaką azoto rūgštimi, susidaro amonio nitratas (NH4NO3, toliau – AN). Tiriamos prekės sudėtyje esančio azoto kiekis yra didesnis kaip 28 % masės (paprastai jis svyruoja nuo 33 % iki 34 %). AN ir azoto kiekio santykis, kuris priklauso nuo atominės elementų masės, yra 2,86. Kadangi tiriamos prekės sudėtyje esančio azoto kiekis yra didesnis kaip 28 % masės, AN kiekis prekėje yra visada didesnis kaip 80 % masės (paprastai svyruoja nuo 94 % iki 97 %)
                  8
               . Kaip pažymėta 14 konstatuojamoje dalyje, tiriamos prekės sudėtyje yra ir marginaliųjų bei (arba) maistinių medžiagų, kurių bendras kiekis negali būti didesnis kaip 20 % masės, turint omenyje, kad bent 80 % tiriamos prekės masės sudaro AN.

               (21)Tiriamos prekės cheminę sudėtį apibūdina du pagrindiniai požymiai: azoto kiekio išraiška ir bendras azoto bei AN kiekis. Azotas yra išreikštas kaip nitratinis azotas (nitrato jonas NO3-) ir amoniako azotas (amoniako jonas NH4+), kurių santykis yra 1:1. Azoto kiekis yra visada didesnis kaip 28 % masės, atitinkamai AN kiekis, kaip minėta, yra visada didesnis kaip 80 % masės.

               (22)Nustatyta, kad prašyme nurodytos naujos prekių rūšys yra taip pat gaminamos iš amoniako ir azoto rūgšties; jų sudėtyje esančio azoto kiekis yra didesnis kaip 28 % masės, o AN kiekis atitinkamai sudaro daugiau kaip 80 % masės. Be AN naujų prekių rūšių, sudėtyje taip pat gali būti marginaliųjų ir (arba) maistinių medžiagų. Šių prekių sudėtyje esantis azotas yra taip pat išreikštas kaip nitratinis azotas ir amoniako azotas, kurių apytikslis santykis taip pat yra 1:1.

               (23)Vis dėlto prašyme nurodytų naujų prekių rūšių gamyba yra praplėsta dar vienu papildomu procesu, kurio metu į šias prekes įdedama pagrindinių maistinių medžiagų
                  9
               , išskyrus azotą, t. y. fosforo ir (arba) kalio, dėl kurių prekė tampa sudėtinėmis trąšomis
                  10
               . Šios sudėtinės trąšos gali būti gaunamos cheminiu arba maišymo būdu. Nustatyta, kad nepaisant į šias prekes įdėtų pagrindinių maistinių medžiagų ir neatsižvelgiant į prekių gavimo būdą (cheminį arba maišymo), prekės sudėtyje esančio AN cheminės savybės, t. y. azoto kiekio išraiška ir bendras azoto bei AN kiekis, šio proceso metu nepakinta – azoto kiekis išlieka didesnis kaip 28 %, o AN – didesnis kaip 80 % masės.

               (24)Atsižvelgiant į bendrą azoto ir AN kiekį, reikėtų atskirti cheminiu ir maišymo būdu gautas sudėtines trąšas. Nustatyta, kad cheminiu būdu gautose sudėtinėse trąšose maksimalus fosforo ir (arba) kalio kiekis, sudarantis 5 % masės, yra chemiškai suderintas su AN kiekiu, didesniu kaip 80 % masės (sudėtinėse trąšose, kuriose AN kiekis didesnis kaip 80 % masės, fosforo ir (arba) kalio kiekis svyruoja nuo 7,4 % iki 12 % masės, nelygu, koks naudojamas komponentas: 7,4 % amonio polifosfate, 9,2 % diamonio fosfate, 10,4 % monoamonio fosfate ir 12 % kalio chloride). Maišymo būdu gautos sudėtinės trąšos yra sudarytos iš granuliuotos arba priliuotos tiriamos prekės, sumaišytos su granuliuotu arba priliuotu fosforu ir (arba) kaliu taip, kad AN kiekis sudarytų bent 80 % bendros mišinio masės.

               (25)Nustatyta, kad naujų prekių rūšių fizinės savybės yra labai glaudžiai susijusios su jų agronominėmis savybėmis, todėl fizines savybes galima tirti jas lyginant su agronominėmis savybėmis. Apskritai trąšų agronominės savybės iš esmės priklauso nuo jų sudėtyje esančių pagrindinių maistinių medžiagų
                  11
               , jų išraiškos ir masės dalies. Remiantis šiais trimis kriterijais nustatyta, kad tiek tiriamos prekės, tiek prašyme nurodytų naujų prekių rūšių agronominės savybės jų sudėtyje esančio azoto ir AN kiekio atžvilgiu yra vienodos. Azoto išraiška, vienoda abiejose prekių kategorijose, sudaro sąlygas įgyvendinti tiek trumpojo, tiek vidutiniojo (ilgojo) laikotarpio azoto kiekio javuose reikalavimus. Azotą, išreikštą kaip nitratinį azotą, javai gali įsisavinti lengvai ir greitai, tačiau amoniako azotu išreikštą azotą jie įsisavina tik po papildomo proceso (dirvožemio bakterijų sukeliamos fermentacijos). Be to, paaiškėjo, kad 28 % riba yra svarbi siekiant atitikti specifinius azoto kiekio javuose reikalavimus, Bendrijos mastu nustatytus Reglamente dėl trąšų, kurio 25 straipsnyje teigiama, kad didelį azoto kiekį turinčiomis amonio nitrato trąšomis vadinamos tik tos trąšos, kurių sudėtyje esančio azoto kiekis sudaro daugiau kaip 28 % masės. Nustatyta, kad tiek tiriama prekė, tiek prašyme nurodytos naujos prekių rūšys atitinka specifinius azoto kiekio javuose reikalavimus, nepaisant to, kad naujų prekių rūšių sudėtyje, be azoto, yra ir kitų pagrindinių maistinių medžiagų, t. y. fosforo ir (arba) kalio, kurios nesilpnina agronominių azoto savybių.

               (26)Kalbant apie galutinį panaudojimą, nei viena iš šalių neprieštaravo, kad tiek aptariamas prekes, tiek prašyme nurodytas naujas prekių rūšis per tyrimo laikotarpį naudojo tie patys ūkininkai tais pačiais tikslais, jei šiose prekėse esantis AN kiekis atitikdavo nustatytus reikalavimus. Ši išvada buvo patvirtinta rinkos tyrimo duomenimis, pagal kuriuos beveik visi tyrime sutikę dalyvauti ūkininkai vietoj tiriamos prekės pradėjo naudoti naujas prekių rūšis, kadangi naujų prekių rūšių kainos buvo mažesnės. Šį faktą taip pat patvirtino vienas importuotojas.

               (27)Be to, viešas šaltinis naujas prekių rūšis pavadino AN arba NP/NK/NPK. Tai patvirtino išvadą, kad prekių tiekėjų (eksportuojančių gamintojų ir importuotojų) rinkos strategija sutapo su vartotojų požiūriu, kad tiriama prekė ir naujos prekių rūšys atitinka tuos pačius poreikius.

               (28)Todėl buvo padaryta išvada, kad prašyme nurodytos naujos prekių rūšys cheminių ir fizinių (agronominių) savybių atžvilgiu negali būti laikomos tiriama preke, nes, be azoto, jų sudėtyje yra kitų pagrindinių maistinių medžiagų, būtent fosforo ir (arba) kalio. Vis dėlto tiriama prekė ir prašyme nurodytos naujos prekių rūšys yra laikomos identiškomis AN kiekio (jei AN kiekis didesnis kaip 80 % masės), marginaliųjų medžiagų ir maistinių medžiagų, kurios gali būti šių prekių sudėtyje, bei galutinio prekių panaudojimo atžvilgiu. Todėl prašyme nurodytų naujų prekių rūšių sudėtyje esantis AN kiekis, marginaliosios medžiagos ir maistingosios medžiagos turėtų būti taip pat laikomi tiriama preke.

               2.Tiriamos prekės ir naujų prekių rūšių, išskyrus nurodytų prašyme, cheminės bei fizinės savybės ir jų galutinis panaudojimas

               (29)Taip pat buvo ištirta, ar, be prašyme nurodytų naujų prekių rūšių, yra ir kitų prekių, kurių pagrindinės cheminės ir fizinės savybės, taip pat galutinis panaudojimas sutampa arba galėtų sutapti su tiriamos prekės cheminėmis ir fizinėmis savybėmis bei galutiniu panaudojimu ir kurias dėl to būtų taip pat galima laikyti tiriama preke.

               (30)Kaip minėta, tiriamos prekės pagrindiniai cheminiai požymiai, nuo kurių priklauso šios prekės agronominės savybės, yra azoto kiekio išraiška ir bendras azoto bei AN kiekis. Todėl buvo ištirta, ar kitų trąšų sudėtyje yra arba galėtų būti azoto, išreikšto kaip nitratinis azotas ir amoniako azotas, kurio kiekis didesnis kaip 28 % masės (AN kiekis atitinkamai didesnis kaip 80 % masės).

               (31)Nustatytos šios naujos prekių rūšys: 1) amonio sulfato ir amonio nitrato dvigubosios druskos ir mišiniai (šiuo metu klasifikuojami KN 3102 29 00 kodu), 2) kalcio nitrato ir amonio nitrato dvigubosios druskos ir mišiniai (šiuo metu klasifikuojami KN 3102 60 00 kodu), 3) sudėtinių magnio druskų ir amonio nitrato dvigubosios druskos ir mišiniai (šiuo metu klasifikuojami KN 3102 90 00 kodu) ir 4) NPK, NP ir NK trąšos, kurių sudėtyje esančio fosforo, kalio arba PK kiekis didesnis už prašyme nurodytą 5 % ribą, tačiau neperžengia ribinės vertės, chemiškai suderintos su azoto kiekiu, didesniu kaip 28 % masės (žr. 24 konstatuojamąją dalį). Šis sąrašas nėra išsamus.

               (32)Kalbant apie naujų prekių rūšių galutinį panaudojimą, nustatyta, kad šias prekes dėl jų cheminės sudėties ir agronominių savybių galima panaudoti tais pačiais tikslais kaip ir tiriamą prekę, jei jose esančio N kiekis yra pakankamas, t. y. didesnis kaip 28 % masės (AN kiekis atitinkamai didesnis kaip 80 % masės).

               (33)Dėl to nuspręsta, kad tiriama prekė ir prašyme nenurodytos naujos prekių rūšys laikomos vienodomis AN kiekio (jei jis sudaro daugiau kaip 80 % masės), marginaliųjų medžiagų, maistingųjų medžiagų, kurios gali būti šių prekių sudėtyje, ir pagrindinio prekės galutinio panaudojimo atžvilgiu. Todėl prašyme nenurodytų naujų prekių rūšių sudėtyje esantis AN kiekis, marginaliosios medžiagos ir maistingosios medžiagos turėtų būti taip pat laikomi tiriama preke.

               (34)Kai kurios suinteresuotosios šalys tvirtino, kad trąšų, kurios nėra paskelbtos problematiškomis, įtraukimas yra nepateisinamas. Atsižvelgus į tai, buvo pažymėta, kad šio tyrimo tikslas – įtraukti visas naujas prekių rūšis, kurias dėl jų fizinių ir cheminių savybių bei pagrindinio panaudojimo, iš esmės sutampančių su tiriamos prekės fizinėmis ir cheminėmis savybėmis bei pagrindiniu panaudojimu, reikėtų laikyti tiriama preke. Atitinkamai inicijavimo pranešime buvo padaryta nuoroda į naujas prekių rūšis, nepateikiant papildomos informacijos apie jų cheminę sudėtį, kad objektyvių kriterijų pagrindu būtų galima išanalizuoti, ar ir kokias naujas prekių rūšis reikėtų įtraukti. Todėl buvo nuspręsta, kad visas trąšų rūšis, kurių sudėtyje yra tiriama prekė, ir jų tarifinį klasifikavimą reikėtų ištirti bei įtraukti į šį reglamentą. Taigi, prašymas buvo atmestas.

               3.Išvados

               (35)Atsižvelgiant į tai, kas išdėstyta pirmiau, daroma išvada, kad visos naujos prekių rūšys turėtų būti laikomos tiriama preke tik jose esančio AN kiekio (jei jis yra didesnis kaip 80 %), marginaliųjų medžiagų ir maistinių medžiagų, išskyrus pagrindines maistines medžiagas fosforą ir kalį, atžvilgiu. Siekiant galiojančias priemones taikyti tik tiriamai prekei, kuri įeina į naujų prekių rūšių sudėtį, atrodo pagrįsta galiojančias priemones taikyti remiantis proporcingumo principu.

               (36)Dėl to manoma, kad importuojant sudėtines amonio nitrato trąšas
                  12
               , kurių sudėtyje esančio azoto kiekis yra didesnis kaip 28 % masės, galiojančias priemones reikėtų taikyti proporcingai šiose trąšose esančiam AN kiekiui, marginaliosioms ir maistinėms medžiagoms. Siekiant supaprastinti muitų tvarką ir palengvinti su tiriamos prekės, įeinančios į sudėtinių trąšų sudėtį, kiekiu suderintų atitinkamų muito normų taikymo procedūrą, buvo nustatytos 4 muito normų kategorijos, suderintos su sudėtinių trąšų grupėmis: 1) kombinuotosios trąšos, kuriose fosforo ir (arba) kalio kiekis yra mažesnis kaip 3 % masės; 2) kombinuotosios trąšos, kuriose fosforo ir (arba) kalio kiekis yra ne mažesnis kaip 3 % masės, bet mažesnis kaip 6 % masės; 3) kombinuotosios trąšos, kuriose fosforo ir (arba) kalio kiekis yra ne mažesnis kaip 6 % masės, bet mažesnis kaip 9 % masės; 4) kombinuotosios trąšos, kuriose fosforo ir (arba) kalio kiekis yra ne mažesnis kaip 9 % masės, bet mažesnis kaip 12 % masės.

               (37)Be to, nuspręsta, kad reikėtų aiškiau apibrėžti pirminių reglamentų vykdomojoje dalyje pateiktą tiriamos prekės sąvoką: formuluotę amonio nitratas reikėtų pakeisti kietosios trąšos, kurių sudėtyje esančio AN kiekis yra didesnis kaip 80 % masės, siekiant pripažinti, kad egzistuoja kelios trąšos, kurių sudėtyje esantis AN kiekis yra didesnis kaip 80 % masės, o azoto kiekis, išreikštas kaip nitratinis azotas ir amoniako azotas, didesnis kaip 28 % masės, bei atskirti tiriamą prekę nuo jos pagrindinio komponento (AN).

               (38)Kelios suinteresuotosios šalys prieštaravo procedūrai, kurią jie apibrėžė kaip galiojančių priemonių taikymą kitoms nei tiriamoms prekėms. Reikėtų priminti, kad minėtose išvadose numatoma ne į galiojančių priemonių taikymo sritį įtraukti naujas prekių rūšis, bet šias priemones proporcingai taikyti naujų prekių rūšių sudėtyje esančiai tiriamai prekei.

               PRIĖMĖ ŠĮ REGLAMENTĄ:

               1 straipsnis

               1.Reglamento (EB) Nr. 658/2002 1 straipsnio 1 dalis pakeičiama taip:

               „1.
                     Įvedamas galutinis antidempingo muito mokestis kietųjų trąšų, kurių sudėtyje esančio amonio nitrato kiekis didesnis kaip 80 % masės ir kurios yra klasifikuojamos KN kodais 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ir ex 3105 90 91, importui, kurio kilmės šalis yra Rusija.“

               2.Reglamento (EB) Nr. 132/2001 1 straipsnio 1 dalis pakeičiama taip:

               „1.
                     Įvedamas galutinis antidempingo muito mokestis kietųjų trąšų, kurių sudėtyje esančio amonio nitrato kiekis didesnis kaip 80 % masės ir kurios yra klasifikuojamos KN kodais 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 ir ex 3105 90 91, importui, kurio kilmės šalis yra Ukraina.“

               3.Reglamento (EB) Nr. 658/2002 1 straipsnio 2 dalis pakeičiama taip:

               „2.
                     Galutinis muito mokestis yra fiksuoto dydžio mokestis EUR už toną, kaip nurodyta toliau:

                        Prekės aprašymas

                        KN kodas

                        TARIC kodas

                        Fiksuotas muito mokesčio dydis (EUR už toną)

                        -
                              Amonio nitratas, išskyrus turintį vandeninio tirpalo pavidalą

                        -
                              Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, ir kurių sudėtyje esančio azoto kiekis didesnis kaip 28 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės ir kuriose nėra fosforo ir kalio

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        3102 30 90

                        3102 40 90

                        3102 29 00

                        3102 60 00

                        3102 90 00

                        3105 10 00

                        3105 10 00

                        3105 10 00

                        3105 10 00

                        3105 10 00

                        3105 20 10

                        3105 20 10

                        3105 20 10

                        3105 20 10

                        3105 51 00

                        3105 51 00

                        3105 51 00

                        3105 51 00

                        3105 59 00

                        3105 59 00

                        3105 59 00

                        3105 59 00

                        3105 90 91

                        3105 90 91

                        3105 90 91

                        3105 90 91

                        --

                        --

                        10

                        10

                        10

                        10

                        20

                        30

                        40

                        50

                        30

                        40

                        50

                        60

                        10

                        20

                        30

                        40

                        10

                        20

                        30

                        40

                        30

                        40

                        50

                        60

                        47,07

                        47,07

                        47,07

                        47,07

                        47,07

                        47,07

                        45,66

                        44,25

                        42,83

                        41,42

                        45,66

                        44,25

                        42,83

                        41,42

                        45,66

                        44,25

                        42,83

                        42,17

                        45,66

                        44,25

                        42,83

                        42,17

                        45,66

                        44,25

                        42,83

                        41,42“

               4.Reglamento (EB) Nr. 132/2001 1 straipsnio 2 dalis pakeičiama taip:

               „2.
                     Galutinis muito mokestis yra fiksuoto dydžio mokestis EUR už toną, kaip nurodyta toliau:

                        Prekės aprašymas

                        KN kodas

                        TARIC kodas

                        Fiksuotas muito mokesčio dydis (EUR už toną)

                        -
                              Amonio nitratas, išskyrus turintį vandeninio tirpalo pavidalą

                        -
                              Amonio nitrato mišiniai su kalcio karbonatu arba kitomis neorganinėmis medžiagomis, kurios nėra trąšos, ir kurių sudėtyje esančio azoto kiekis didesnis kaip 28 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės ir kuriose nėra fosforo ir kalio

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir (arba) kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5 ir kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o fosforo kiekis, išreikštas P2O5, sudaro 9 % masės arba daugiau, bet ne daugiau kaip 10,40 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, yra mažesnis kaip 3 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 3 % masės arba daugiau, bet mažiau kaip 6 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 6 % masės arba daugiau, bet mažiau kaip 9 % masės

                        -
                              Kietosios trąšos, kurių sudėtyje esantis amonio nitrato kiekis sudaro daugiau kaip 80 % masės, o kalio kiekis, išreikštas K2O, sudaro 9 % masės arba daugiau, bet ne daugiau kaip 12 % masės

                        3102 30 90

                        3102 40 90

                        3102 29 00

                        3102 60 00

                        3102 90 00

                        3105 10 00

                        3105 10 00

                        3105 10 00

                        3105 10 00

                        3105 10 00

                        3105 20 10

                        3105 20 10

                        3105 20 10

                        3105 20 10

                        3105 51 00

                        3105 51 00

                        3105 51 00

                        3105 51 00

                        3105 59 00

                        3105 59 00

                        3105 59 00

                        3105 59 00

                        3105 90 91

                        3105 90 91

                        3105 90 91

                        3105 90 91

                        --

                        --

                        10

                        10

                        10

                        10

                        20

                        30

                        40

                        50

                        30

                        40

                        50

                        60

                        10

                        20

                        30

                        40

                        10

                        20

                        30

                        40

                        30

                        40

                        50

                        60

                        33,25

                        33,25

                        33,25

                        33,25

                        33,25

                        33,25

                        32,25

                        31,25

                        30,26

                        29,26

                        32,25

                        31,25

                        30,26

                        29,26

                        32,25

                        31,25

                        30,26

                        29,79

                        32,25

                        31,25

                        30,26

                        29,79

                        32,25

                        31,25

                        30,26

                        29,26“

               2 straipsnis

               Šis reglamentas įsigalioja […] dieną po jo paskelbimo Europos Sąjungos oficialiajame leidinyje.

               Šis reglamentas yra privalomas visas ir tiesiogiai taikomas visose valstybėse narėse.

               Priimta Briuselyje, […]

                     Tarybos vardu

                     Pirmininkas

                     (1)
                  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

                     (2)
                  OL L 198, 1995 8 23, p. 1.

                     (3)
                  OL L 93, 1998 3 26, p. 1.

                     (4)
                  OL L 102, 200 4 18, p. 1. Reglamentas su paskutiniais pakeitimais, padarytais Reglamentu (EB) Nr. 993/2004 (OL L 182, 2004 5 19, p. 28).

                     (5)
                  OL L 23, 2001 1 25, p. 1. Reglamentas su paskutiniais pakeitimais, padarytais Reglamentu (EB) Nr. 993/2004 (OL L 182, 2004 5 19, p. 28).

                     (6)
                  Sąvokų „antrinės maistinės medžiagos“ ir „milkroelementai“ apibrėžimus žr. šio reglamento 19 konstatuojamoje dalyje ir Reglamento (EB) Nr. 2003/2003 (OL L 304, 2003 11 21, p. 1) 2 straipsnio c bei d punktuose.

                     (7)
                  OL L 304, 2003 11 21, p. 1.

                     (8)
                  Azoto (N) atominė masė yra 14,0067, vandenilio (H) – 1,00794, o deguonies (O) – 15,9994. Todėl bendra AN masė lygi 80,04, kur 28,01 šios masės sudaro azotas. AN ir N santykis lygus 2,86.

                     (9)
                  Žr. šio reglamento 19 konstatuojamąją dalį ir Reglamento dėl trąšų 2 straipsnio b punkte pateiktą sąvokos apibrėžimą.

                     (10)
                  Žr. šio reglamento 19 konstatuojamąją dalį ir Reglamento dėl trąšų 2 straipsnio j punkte pateiktą sąvokos apibrėžimą.

                     (11)
                  Žr. šio reglamento 19 konstatuojamąją dalį ir Reglamento dėl trąšų 2 straipsnio b punkte pateiktą sąvokos apibrėžimą.

                     (12)
                  Pagal Reglamento dėl trąšų 2 straipsnio j punkte pateiktą sąvokos apibrėžimą.


               EUROPOS KOMISIJA
            Briuselis, 2015 09 17
            COM(2015) 460 final
            2015/0218(COD)
            Pasiūlymas
            EUROPOS PARLAMENTO IR TARYBOS REGLAMENTAS
            dėl skubių autonominių prekybos priemonių taikymo Tuniso Respublikai

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Dabartinis Europos Sąjungos ir Tuniso Respublikos (toliau – Tunisas) prekybos santykių pagrindas – 1995 m. pasirašytas Europos ir Viduržemio jūros regiono šalių asociacijos susitarimas (toliau – Susitarimas). Šiuo 1998 m. įsigaliojusiu susitarimu padėtas pagrindas sukurti laisvosios prekybos erdvę, įskaitant laipsnišką prekybos žemės ūkio produktais liberalizavimą. Tunisas ir ES netrukus pradės derybas dėl išsamaus ir visapusiško laisvosios prekybos susitarimo (toliau – išsamus ir visapusiškas LPS), kuriuo visų pirma būtų dar labiau liberalizuota prekyba žemės ūkio produktais, sudarymo.

               2015 m. birželio 26 d. teroristinis išpuolis Susoje paskatino ES imtis konkrečių, tikslingų ir artimiausiu metu rezultatų galinčių duoti veiksmų, kuriais būtų labiau padedama Tunisui pereinamuoju politinių ir ekonominių pokyčių laikotarpiu.

               2015 m. liepos 20 d. Užsienio reikalų taryba aptarė padėtį Tunise ir konkrečias priemones, kurių galėtų imtis ES, kad paremtų šią šalį. Tarybos priimtose išvadose dėl Tuniso
                  1
                buvo nurodyti veiksmai, kurių reikia imtis siekiant paremti politinius pokyčius Tunise ir šios šalies ekonomiką.

               Atsižvelgdama į šias aplinkybes, Europos Komisija siūlo pradėti taikyti autonominę prekybos priemonę, kuria Tunisui numatoma laikina vienašalė tarifinė kvota – šiai šaliai leidžiama be muito eksportuoti į Sąjungą 35 000 tonų alyvuogių aliejaus per metus. Ši kvota bus taikoma dvejus metus – nuo 2016 m. sausio 1 d. iki 2017 m. gruodžio 31 d. Šį kiekį Tunisas galės papildomai eksportuoti išnaudojęs dabartinę Susitarime nustatytą muitais neapmokestinamą 56 700 tonų tarifinę kvotą.

               Alyvuogių aliejus – pagrindinis Tuniso į ES eksportuojamas žemės ūkio produktas, o alyvuogių aliejaus pramonė – svarbus šios šalies ekonomikos sektorius, kuriame tiesiogiai ir netiesiogiai dirba daugiau kaip milijonas žmonių, t. y. penktadalis visų šalies žemės ūkio sektoriaus darbuotojų.

               Pažymėtina, kad ši lengvata neturėtų daryti poveikio 2015 m. spalio mėn. prasidėsiančių su išsamiu ir visapusišku LPS susijusių derybų dėl žemės ūkio produktų rezultatams.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

                  Teisinis pasiūlymo pagrindas – Sutarties dėl Europos Sąjungos veikimo 207 straipsnio 2 dalis. Pagal SESV 3 straipsnio e punktą ši iniciatyva priklauso išimtinei ES kompetencijai. Todėl subsidiarumo principas netaikomas.

               3.POVEIKIS BIUDŽETUI

                  Priemonės gali lemti nedidelį importo grynąjį padidėjimą, nes didžiąją kiekio, kuris bus įvežamas naudojant padidintą kvotą, dalį turbūt sudarys kiekis, kuris priešingu atveju būtų įvežamas pagal dabartinę laikinojo įvežimo perdirbti prekybos procedūrą (pagal šią procedūrą įvežama apie 50 000 tonų alyvuogių aliejaus per metus), todėl mažės importas pagal šią procedūrą. Poveikio biudžetui (susijusio su muitų rinkimu) šiuo metu tiksliai apskaičiuoti neįmanoma, tačiau manoma, kad jis bus nedidelis.

               2015/0218 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               dėl skubių autonominių prekybos priemonių taikymo Tuniso Respublikai

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               laikydamiesi įprastos teisėkūros procedūros,

               kadangi:

               (1)Sąjungos ir Tuniso santykių pagrindas – Europos ir Viduržemio jūros regiono šalių susitarimas
                  2
               ;

               (2)po 2015 m. birželio 26 d. teroristinio išpuolio Susoje, Tunise, Europos Sąjungos Taryba 2015 m. liepos 20 d. susitikimo išvadose nurodė, kad Sąjunga, pasikonsultavusi su valstybėmis narėmis, išnagrinės galimybę imtis išimtinių paramos Tuniso ekonomikai priemonių;

               (3)alyvuogių aliejus – pagrindinis Tuniso į Sąjungą eksportuojamas žemės ūkio produktas, o alyvuogių aliejaus pramonė – svarbi šios šalies ekonomikos dalis;

               (4)atsižvelgdama į Europos kaimynystės politikos ir Europos ir Viduržemio jūros regiono šalių susitarime nustatytus tikslus, Sąjunga Tuniso ekonomiką geriausiai paremtų užtikrindama patrauklią ir patikimą rinką Tuniso eksportuojamam alyvuogių aliejui. Tam būtinos autonominės prekybos priemonės, kuriomis būtų suteikta galimybė importuoti šį produktą į Sąjungą naudojant muitais neapmokestinamą tarifinę kvotą;

               (5)siekiant išvengti sukčiavimo, numatomos autonominės prekybos priemonės turėtų būti taikomos su sąlyga, kad Tunisas laikysis atitinkamų Sąjungos nustatytų produktų kilmės taisyklių ir susijusių procedūrų ir kad ši šalis užtikrins veiksmingą administracinį bendradarbiavimą su Sąjunga;

               (6)siekiant išlaikyti Sąjungos alyvuogių aliejaus rinkos stabilumą, autonominėmis prekybos priemonėmis nustatomas papildomas kiekis turi būti leidžiamas importuoti tik išnaudojus Europos ir Viduržemio jūros regiono šalių susitarimo 1 protokolo 3 straipsnio 1 dalyje nustatytą alyvuogių aliejaus metinę muitais neapmokestinamą tarifinę kvotą;

               (7)tarifinių kvotų administravimo taisyklės yra nustatytos Europos Parlamento ir Tarybos reglamento (ES) Nr. 1308/2013
                  3
                184 straipsnyje. Tos taisyklės turėtų būti taikomos ir šiame reglamente numatytoms priemonėms;

               (8)siekiant užtikrinti vienodas šio reglamento įgyvendinimo sąlygas, Komisijai turėtų būti suteikti įgyvendinimo įgaliojimai, susiję su sąlygų, kuriomis galima taikyti lengvatines priemones, laikymusi. Tais įgyvendinimo įgaliojimais turėtų būti naudojamasi padedant Bendro žemės ūkio rinkų organizavimo komitetui ir laikantis Europos Parlamento ir Tarybos reglamento (ES) Nr. 182/2011
                  4
               ;

               (9)šiuo reglamentu nustatomų specialių autonominių prekybos priemonių paskirtis – palengvinti sunkią ekonominę padėtį, į kurią dėl teroristinių išpuolių šiuo metu yra patekęs Tunisas. Todėl šios priemonės turėtų būti taikomos ribotą laiką ir neturėtų daryti poveikio 2015 m. spalio mėn. prasidėsiančioms Sąjungos ir Tuniso deryboms dėl išsamios ir visapusiškos laisvosios prekybos erdvės (IVLPE) sukūrimo. Priemonių taikymo laikotarpio pabaigoje būtų galima apsvarstyti galimybę jį pratęsti, jei to reikėtų atsižvelgiant į rinkos padėtį arba į derybų dėl IVLPE eigą;

               (10)atsižvelgiant į didžiulę žalą, kurią Tuniso ekonomikai, visų pirma turizmo sektoriui, padarė 2015 m. birželio 26 d. teroristinis išpuolis Susoje, ir į būtinybę imtis priemonių Tuniso ekonominei padėčiai artimiausiu metu palengvinti, laikytasi nuomonės, kad tikslinga taikyti išimtį ir nesilaikyti reikalavimo dėl aštuonių savaičių laikotarpio, nurodyto Protokolo Nr. 1 dėl nacionalinių parlamentų vaidmens Europos Sąjungoje, pridėto prie Europos Sąjungos sutarties, Europos Sąjungos veikimo sutarties ir Europos atominės energijos bendrijos steigimo sutarties, 4 straipsnyje,

               PRIĖMĖ ŠĮ REGLAMENTĄ:

               1 straipsnis

               Lengvatinės priemonės

               Gryno alyvuogių aliejaus, kurio kilmės šalis – Tunisas ir kurio KN kodai yra 1509 10 10 ir 1509 10 90, importui į Sąjungą leidžiama taikyti metinę muitais neapmokestinamą 35 000 tonų tarifinę kvotą.

               2 straipsnis

               Sąlygos, kuriomis suteikiama teisė į importo tarifinę kvotą

               Teisė naudotis šio reglamento 1 straipsnyje nurodyta importo tarifinės kvotos lengvata suteikiama su sąlyga, kad Tunisas laikysis produktų kilmės taisyklių ir susijusių procedūrų, nustatytų Europos ir Viduržemio jūros regiono šalių susitarimo 4 protokole.

               3 straipsnis

               Leidimas naudoti metinę tarifinę kvotą

               Šio reglamento 1 straipsnyje nurodytą metinę tarifinę kvotą leidžiama naudoti tik išnaudojus Europos ir Viduržemio jūros regiono šalių susitarimo 1 protokolo 3 straipsnio 1 dalyje nustatytą alyvuogių aliejaus metinę muitais neapmokestinamą tarifinę kvotą.

               4 straipsnis

               Kvotos administravimas

               Komisija administruoja tarifinę kvotą vadovaudamasi Reglamento (ES) Nr. 1308/2013 184 straipsniu.

               5 straipsnis

               Laikinas sustabdymas

               Jei Komisija nustato, kad yra pakankamai įrodymų, kad Tunisas nesilaiko 2 straipsnyje nustatytų sąlygų, ji gali priimti įgyvendinimo aktą, kuriuo visiškai arba iš dalies sustabdomas 1 straipsnyje numatytų lengvatinių priemonių taikymas. Tas įgyvendinimo aktas priimamas laikantis 6 straipsnio 2 dalyje nurodytos nagrinėjimo procedūros.

               6 straipsnis

               Komiteto procedūra

               1.Komisijai padeda Bendro žemės ūkio rinkų organizavimo komitetas, įsteigtas pagal Reglamento (ES) Nr. 1308/2013 229 straipsnį. Tas komitetas – tai Reglamente (ES) Nr. 182/2011 apibrėžtas komitetas.

               2.Kai daroma nuoroda į šią dalį, taikomas Reglamento (ES) Nr. 182/2011 5 straipsnis.

               7 straipsnis

               Įsigaliojimas ir taikymas

               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

               Jis taikomas nuo 2016 m. sausio 1 d. iki 2017 m. gruodžio 31 d.

               Šis reglamentas privalomas visas ir tiesiogiai taikomas visose valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  Tarybos išvados dėl Tuniso (dokumento Nr. 11076/15).

                     (2)
                  Europos ir Viduržemio jūros šalių susitarimas, steigiantis Europos Bendrijų ir jų valstybių narių bei Tuniso Respublikos asociaciją (OL L 97, 1998 3 30, p. 2).

                     (3)
                  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

                     (4)
                  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).